Tallinna kommunaalamet hoiatab, et teede lagunemisperioodil tasub liikluses olla eriti tähelepanelik, jälgida ajutisi hoiatavaid liikluskorraldusvahendeid ja vajadusel vähendada sõidukiirust.    Lompidest läbisõidul tuleb arvestada ohuga, et lombi põhjas asub löökauk, samuti on ohtlikud teepeenrad, mis on muutunud pehmeks ja millele sõitmine võib kõrgema asfaldiääre tõttu põhjustada  liikluskahju või halvemal juhil isegi juhitavuse kaotamise. Hetkesesisuga on Tallinna tänavatel 1855 ajutist hoiatavat liiklusmärki, mis teavitavad liiklejaid täiendavatest ohtudest teedel, teatas Raepress.    Tasub teada, et piirkondades, kus kehtib 30-kilomeetrisest tunnikiirusest madalam sõidukiirus, löökaukudest teavitavaid ohumärke ei paigaldata, mistõttu tuleb näiteks õuealadel olla eriti ettevaatlik ja jälgida teekatte olukorda.    Seoses kevadiste remonttööde intensiivse  teostamisega oodatakse kõigilt linnakodanikelt mõistvat suhtumist. Kuna öises linnas on tavapärasest rohkem teeremondi masinaid, esineb liikluse ümbersuunamisi ja paratamatult kaasneb tööde teostamisega ka teatav müra, mis võib ajutiselt häirida öörahu.    NB! Sellelaadse info korral meenub alati paari aasta tagune poleemika teemal - kellele seda va kuradima maasturit vaja on? Välismaalased muudkui imestavad, et Eesti on maasturite riik. Kas tõesti on kõik eestlased põllumehed vää? Miks linnaelanikud maastureid ostavad - tahavad näidata, et neil on raha ... .    Paraku on nii, et pikki aastaid juba (ja lõppu pole näha) on ohutum ja tervislikum nii varale kui elule, kui ristled Tallinna tänavatel maasturiga.